
SPRENDIMO „DĖL DIDŽIAUSIO LEISTINO VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS, PAREIGYBIŲ SKAIČIAUS NUSTATYMO“  PROJEKTO 
AIŠKINAMASIS RAŠTAS

2023 m.                         d.
Šiauliai



Sprendimo projekto tikslas – nustatyti didžiausią leistiną valstybės tarnautojų ir darbuotojų, dirbančių pagal darbo sutartis, skaičių (toliau – didžiausias leistinas pareigybių skaičius) Šiaulių miesto savivaldybės (toliau – Savivaldybė) administracijoje.
Savivaldybės administracijoje didžiausias leistinas pareigybių skaičius didinamas šešiomis pareigybėmis, Šiaulių miesto savivaldybės administracijos struktūroje nuo 2024 m. sausio 1 d. steigiant Žemės valdymo skyrių su 11 valstybės tarnautojų pareigybių: 6 pareigybės perkeliamos iš Nacionalinės žemės tarnybos, 5 vyriausieji specialistai bus perkelti iš Savivaldybės administracijos: 2 su žemėtvarka susijusios pareigybės bus perkeltos iš Architektūros, urbanistikos ir paveldosaugos skyriaus, 2 – iš Strateginio planavimo ir finansų skyriaus, 1 – iš Turto valdymo skyriaus.
Lietuvos Respublikos Seimas 2022 m. birželio 30 d. priėmė Lietuvos Respublikos žemės įstatymo Nr. I 446 pakeitimo įstatymą Nr. XIV-1311 ir kitų susijusių palydimųjų įstatymų pakeitimus (toliau – Žemės įstatymo I etapo paketas), kurie įsigalios 2024 m. sausio 1 d. Žemės įstatymo I etapo paketu buvo pritarta žemės valdymo ir naudojimo pertvarkai bei numatyta, kad savivaldybės įgis teisę patikėjimo teise valdyti jų teritorijose esančių miestų ir miestelių valstybinę žemę; teisę šią žemę asmenims nuomoti ir jiems perduoti neatlygintinai naudotis; perims valstybinės žemės patikėtinio – Nacionalinės žemės tarnybos prie Aplinkos ministerijos (toliau – Nacionalinė žemės tarnyba) – teises ir pareigas pagal iki 2023 m. gruodžio 31 d. sudarytas sutartis dėl valstybinės žemės nuomos ar perdavimo neatlygintinai naudotis (panaudos) miestuose ir miesteliuose.
Aplinkos ministerija numatė šių funkcijų vykdymui Savivaldybei iš Nacionalinės žemės tarnybos perduoti šešis vyriausiųjų specialistų etatus bei skirti valstybės biudžeto lėšas jų darbo užmokesčiui.
Savivaldybės administracijos struktūroje įsteigus Žemės valdymo skyrių ir didžiausią leistiną pareigybių skaičių padidinus šešiomis pareigybėmis, Savivaldybė teisiniu ir administraciniu požiūriu bus pasirengusi kokybiškai priimti Nacionalinės žemės tarnybos perduodamų funkcijų dalį.

Šiuo metu Savivaldybės tarybos 2023 m. rugsėjo 7 d. sprendimu Nr. T-379 „Dėl didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus nustatymo“ nustatytas didžiausias leistinas pareigybių skaičius Savivaldybės administracijoje yra 279.

Keičiamas Savivaldybės administracijos didžiausias leistinas valstybės tarnautojų ir darbuotojų, dirbančių pagal darbo sutartis ir gaunančių darbo užmokestį iš Šiaulių miesto savivaldybės biudžeto, pareigybių skaičius: vietoj šiuo metu esamų 279 pareigybių nustatomos 285 pareigybės.
Pripažįstamas netekusiu galios Savivaldybės tarybos 2023 m. rugsėjo 7 d. sprendimas Nr. T-379 „Dėl didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus nustatymo“.

Teigiamos pasekmės – bus įgyvendintos Lietuvos Respublikos žemės įstatymo įstatymų nuostatos, Savivaldybė teisiniu ir administraciniu požiūriu bus pasirengusi kokybiškai priimti Nacionalinės žemės tarnybos perduodamų funkcijų dalį, laikantis įstatymuose įtvirtintų srities teisinio reguliavimo nuostatų.
Neigiamos pasekmės – nėra.

Priėmus sprendimą pripažįstamas netekusiu galios Savivaldybės tarybos 2023 m. rugsėjo 7 d. sprendimas Nr. T-379 „Dėl didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus nustatymo“.

Priėmus sprendimą, reikės pakeisti Šiaulių miesto savivaldybės administracijos karjeros valstybės tarnautojų sąrašą, parengti Žemės valdymo skyriaus nuostatus, Žemės valdymo skyriaus vedėjo, teisininko ir vyriausiųjų specialistų pareigybės aprašymus.

Sprendimui įgyvendinti reikės papildomų biudžeto lėšų, nes valstybės biudžeto lėšų bus skiriama šešioms iš Nacionalinės žemės tarnybos perkeliamoms vyriausiųjų specialistų pareigybėms, tačiau perduotoms funkcijoms vykdyti įsteigiant atskirą Žemės valdymo skyrių bus steigiamos 1 skyriaus vedėjo, 1 teisininko (vyriausiojo specialisto) ir 4 vyriausiųjų specialistų pareigybės (dar 5 vyriausiųjų specialistų pareigybės bus perkeltos iš kitų Savivaldybės administracijos skyrių). 
Kadangi neturime informacijos, kokius pareiginės algos koeficientus turės iš Nacionalinės žemės tarnybos perkeliami specialistai, teikiame apytikslį Savivaldybės biudžeto lėšų poreikį. Savivaldybės administracijoje skyriaus vedėjo vidutinis darbo užmokesčio koeficientas 14,35 (2669,10 Eur), vidutinis priedas už tarnybos stažą 19 proc. – 507,13 Eur, bendra suma – 3176,23 Eur, vyriausiojo specialisto vidutinis darbo užmokesčio koeficientas 10,23 (1902,78 Eur), vidutinis priedas už tarnybos stažą 10 proc. – 190,28 Eur, bendra suma – 2093,06 Eur. Skyriaus vedėjo ir vyriausiojo specialisto darbo užmokesčių skirtumas – 1083,17 Eur, „Sodrai“ 1,45 proc. – 15,71 Eur, bendra suma su „Sodra“ – 1098,88 Eur per mėnesį, 13186,56 Eur per metus.

Nebuvo nustatoma, nes šis projektas nėra susijęs nė su viena iš sričių, išvardytų Savivaldybės teisės aktų ar jų projektų antikorupcinio vertinimo metodikoje.
Sprendimo projektą parengė Savivaldybės administracijos Personalo skyrius. Tiesioginė rengėja – vyriausioji specialistė Rasa Vasauskienė, tel. (8 41) 59 62 05. Projekto iniciatorius – Personalo skyrius.
Numatomo teisinio reguliavimo poveikio vertinimo rezultatai. Numatomo teisinio reguliavimo poveikio vertinimas neatliktinas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

